Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
20 Sofâ+ muena Nâmata wakandamuna ne:
2 “Ke bualu kayi meji anyi adi alubakana adi ansaka bua kuandamunaBua dipampakana dindi ngumvua.
3 Ndi mumvue mubelu mukole udi umpenda;Ne lungenyi luanyi ludi lunsaka bua kuandamuna.
4 Bulelela, wewe udi ne bua kuikala ukadi mumanye bualu ebu,Bualu bidi nanku katshia muntu watekibua pa buloba,+
5 Ne: lubila lua disanka lua bantu babi ndua tshitupa tshîpiNe kusanka kua muntu udi mubenge Nzambi nkua mutantshi mukese.+
6 Nansha lumu luende lubande too ne mu diuluNe mutu wende mufike too ne mu matutu,
7 Neajimine kashidi anu bu tumvi tuende;Bantu bavua ne tshibidilu tshia kumumona nebambe ne: ‘Udi penyi?’
8 Neapite lubilu bu tshilota, ne kabakumupeta to;Nebamuipate bu tshikena kumona tshia butuku.
9 Dîsu divua dimumone ku-mpala kadiakumumona kabidi to,Ne muaba wende kawakumumona kabidi nansha.+
10 Bana bende mene nebakebe mua kulengelela bapele,Ne bianza biende yeye nebialuje bubanji buende.+
11 Mifuba yende ivua miuwule tente ne dikanda dia bunsonga,Kadi diodi nedilale nende mu lupuishi luetu elu.
12 Bikala tshintu tshibi tshiumvuika tshishême mukana muende,Bikalaye mutshisokoke muinshi mua ludimi luende,
13 Biatshilabulaye, kayi utshilekela,Kadi ushala anu mutshilame mukana muende,
14 Tshiakudia tshiende netshikudimuke buanji munda muende;Netshilue bu lulengu lua nyoka ya kobra munda muende.
15 Yeye mmumine bubanji, kadi neabuluke;Nzambi neabupatule buonso mu difu diende.
16 Lulengu lua nyoka ya kobra yeye nealufube;Mênu a nyoka wa lulengu neamushipe.
17 Yeye kakumona misulu ya mâyi,Tusulu tua buitshi ne manteka nansha.
18 Neapingaje bintu biende kayi mubidie;Kakusanka ne bubanji bua ku mushinga wende to.+
19 Bualu mmuzaze bapele ne mubalekele;Mmunyenge nzubu uvuaye kayi muibake.
20 Kadi kakumvua ditalala munda muende to;Bubanji buende kabuakumuambuluisha bua kupanduka to.
21 Kakuena tshintu tshidi tshishale bua yeye kudia;Ke bualu kayi dilubuluka diende kadiakunenga to.
22 Padi bubanji buende buvulangana bikole, kanyinganyinga nekamukuate;Bukole buonso bua diakabi nebulue kumuluisha.
23 Padiye uwuja difu diende,Nzambi neamutumine tshiji tshiende tshikole,Umulokeshilatshi pambidi, mu mala ende.
24 Padiye unyema bia mvita bia tshiamu tshifiike,Mikete ya mu buta bua tshiamu tshia mitaku neyimutubule.
25 Udi udipatula mukete pa nyima wende,Upatula mukete udi wengelela mu kanyonga kende,Ne buôwa bukole budi bumukuata.+
26 Mîdima mikole mmindile biuma biende;Kapia kadi muntu kayi mupudile nekamubutule;Dikenga ndindile bonso badi bapanduka mu ntenta wende.
27 Diulu neditandule tshilema tshiende;Buloba nebumujukile bua kumuluisha.
28 Mvula mukole neapuekeshe nzubu wende;Netshikale mâyi a bungi a nkuaka mukole mu dituku dia tshiji tshia Nzambi.
29 Etshi ke tshidi muntu mubi upeta kudi Nzambi,Bumpianyi budi Nzambi mumufundile.”
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
Yobo 20
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn kon_Latn kon_Latn lua_Latn bem_Latn lua_Latn lua_Latn eng_Latn